OzLabs/hebrew-wiki-articles huggingface dataset:
דיוויין אודודורו

איג'ווקוגן דיוויין אודודורו (באנגלית: Ejowvokoghene Divine Oduduru; נולד ב-7 באוקטובר 1996) הוא אצן ניגרי. אלוף המכללות בריצת 100 מטר ואלוף המכללות ושיאן ניגריה בריצת 200 מטר. תוצאתו של אודודורו בריצת 100 מטר מדרגת אותו במקום ה-17 בכל הזמנים בריצה זו ובריצת 200 מטר מדרגת אותו במקום ה-14 בכל הזמנים בריצה זו.

==ביוגרפיה==
אודודורו נולד וגדל באוגלי, מדינת דלתה, ניגריה. לומד ומתאמן באוניברסיטת טקסס טק.

===2014===
====סגן אלוף עולם לנוער====
באליפות העולם באתלטיקה לנוער שנערכה ביוג'ין, אורגון בסוף יולי 2014 זכה אודודורו במדליית כסף בריצת 200 מטר בתוצאה של 20.25 שניות (בעזרת רוח גבית מעל המותר של +2.3 מטר/שנייה). שלושה שבועות לאחר מכן, באליפות אפריקה שנערכה במרקש, מרוקו בשנת 2014 זכה אודודורו במדליית זהב בריצת שליחים 4x100 מטר כשרץ בשלב המוקדמות. נוסף לכך, הוא סיים במקום שישי בריצת 200 מטר בתוצאה של 20.81 שניות.

===2015===
====אלוף אפריקה לנוער====
באליפות אפריקה באתלטיקה לנוער שנערכה באדיס אבבה, אתיופיה במרץ 2015 זכה אודודורו ב-3 מדליות זהב, בריצת 100 מטר בתוצאה של 10.44 שניות, בריצת 200 מטר בתוצאה של 21.22 שניות ובריצת שליחים 4x100 מטר בתוצאה של 39.99 שניות.

במשחקי אפריקה שנערכו בברזוויל, הרפובליקה של קונגו בספטמבר 2015 זכה אודודורו במדליית כסף בריצת 200 מטר בתוצאה של 20.45 שניות.

===2016===
באליפות אפריקה שנערכה בדרבן, דרום אפריקה ביוני 2018 סיים אודודורו שני בשלב חצי הגמר בריצת 200 מטר בתוצאה של 20.48 שניות, אך לא התייצב לריצת הגמר ודורג בסיום במקום שביעי. חודשיים לאחר מכן, באולימפיאדת ריו דה ז'ניירו (2016) הוא סיים במקום 21 בריצת 200 מטר בתוצאה של 20.59 שניות.

===2018===
====סגן אלוף אפריקה====
באליפות אפריקה שנערכה באסאבה, ניגריה בשנת 2018 זכה אודודורו בשתי מדליית כסף, בריצת 200 מטר בתוצאה של 20.60 שניות ובריצת שליחים 4x100 מטר בתוצאה של 38.74 שניות.

===2019===
בתחרות שנערכה בוייקו, טקסס ב-20 באפריל 2019 קבע אודודורו בריצת 200 מטר שיא ניגריה חדש של 19.76 שניות, שיפור לשיא בן ה-20 שנים של פרנסיס אוביקוולו (19.84 שניות).

====אלוף המכללות, תוצאת השנה בעולם====
באליפות המכללות שנערכה ביוסטון, טקסס ב-7 ביוני 2019 זכה אודודורו בשתי מדליות זהב, בריצת 100 מטר בשיא אישי חדש ובתוצאת השנה בעולם של 9.86 שניות, מאית השנייה איטי משיא ניגריה ובריצת 200 מטר בשיא ניגריה חדש של 19.73 שניות.

==שיאים אישיים==
===אצטדיון===
* ריצת 100 מטר: 9.86 שניות (2019)
* ריצת 200 מטר: 19.73 שניות (2019), שיא ניגריה

===אולם===
* ריצת 60 מטר: 6.52 שניות (2019)
* ריצת 200 מטר: 20.08 שניות (2019)

==קישורים חיצוניים==

* 

קטגוריה:אתלטים ניגרים
קטגוריה:אצנים באולימפיאדת ריו דה ז'ניירו (2016)
קטגוריה:בוגרי אוניברסיטת טקסס טק
קטגוריה:ניגרים שנולדו ב-1996
Reflections (Care Enough)

הוא סינגל של הזמרת-יוצרת האמריקאית מריה קארי, מתוך פסקול הסרט "כל מה שנוצץ". השיר יצא לאור ב-27 בספטמבר 2001, כסינגל השני מתוך הפסקול.

ב-17 באוקטובר 2008, הוציאה קארי את אלבום האוסף שלה The Ballads, בו נכלל השיר.

== רקע וכתיבה ==
השיר נכתב על ידי מריה קארי ופיליפ פייר והופק על ידי קארי, ג'ימי ג'אם וטרי לואיס. כמו כן, יצא הסינגל בפורמט של תקליטור. בין היתר, השיר הוא שיר בסגנון הרית'ם אנד בלוז, המשלב בתוכו גם את סגנון הפופ.

בנוסף לכך, עלה השיר לרשת הזרמת המדיה ספוטיפיי, כמה שנים לאחר שיצא.

== מיקומי שיא ==

== קישורים חיצוניים ==

==הערות שוליים==

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:שירים מסרטי קולנוע
קטגוריה:שירים על כאב לב
קטגוריה:בלדות משנות ה-2000
קטגוריה:בלדות פופ
קטגוריה:בלדות R&B עכשוויות
רבי יהושע הגרסי

רבי יהושע הגרסי הוא תנא בן הדור הרביעי.

במקורות הוא מופיע בעיקר בתור משמשו של רבי עקיבא במהלך מאסרו בכלא הרומאי בעקבות לימוד תורה.

==ליווי רבי עקיבא בבית הסוהר==
בתלמוד הבבלי מסופר שבכל יום ויום היו מכניסים לרבי עקיבא מים במידה על ידי רבי יהושע הגרסי לתאו בכלא. יום אחד מצאו שומר בית האסורים, אמר לו: "היום מימך מרובים – שמא לחתור בית האסורים אתה צריך!", שפך חציים, ונתן לו חציים. כשבא רבי יהושע הגרסי אצל רבי עקיבא, התפלא רבו: "יהושע, אין אתה יודע שזקן אני וחיי תלויים בחייך?" – מדוע התעכבת לבוא עם המים? סח לו רבי יהושע כל אותו המאורע. אמר לו רבי עקיבא: "תן לי מים שאטול ידיי". תמה התלמיד: "לשתות – המים אינם מספיקים, ואתה רוצה לשופכם על נטילת ידיים?! ומה תשתה?!". ענה לו רבו: "מה אעשה שחייבים עליהם מיתה, מוטב אמות מיתת עצמי – ולא אעבור על דעת חבריי".

עוד מסופר במדרש שרבי עקיבא היה עומד ונדון לפני טורנוסרופוס והיה שם יהושע הגרסי עומד בתפלה עימו. ירד ענן והקיפן. אמר רבי יהושע: "דומה אני שלא ירד ענן והקיף אלא כדי שלא תשמע תפלתו של רבי!".

==קבורת רבי עקיבא==
במדרש מובא מעשה פלאי. בערב יום הכיפורים קיבל רבי יהושע הגרסי רשות מרבי עקיבא והלך לו לביתו. באותו לילה, בא אליו אליהו הנביא וגילה לו שרבי עקיבא מת. הלכו שניהם כל הלילה עד שהגיעו לבית האסורים ומצאוהו פתוח וכל השומרים ישנים. הוציאו השניים את גופת רבי עקיבא. רבי יהושע התפלא מדוע אליהו אוחז בגופה, והרי הוא כוהן ואסור להיטמא למתים! הסביר אליהו שאין טומאה לצדיקים.

השניים לקחו את גופת רבי עקיבא ל"אפריון של קיסר", "ירדו שלשה מדרגות ועלו שלשה מדרגות ומצאו מערה שהיה בה מטה וכיסא ומנורה, נתנוהו על המטה והיו יוצאין". נשא רבי יהושע את עניו וראה מטה אחרת נאה הימנה ולא הסכים לצאת מהמערה עד שאליהו יגלו לו למי היא מיועדת. ענה לו אליהו שהיא מיועדת לאשתו של טורנוספורוס הרשע, על כל הטובה שעשתה עם רבי עקיבא כשהיה חבוש בבית האסורים. ומסיים המדרש שכשיצאו מן המערה, נסתם פיהו והודו ושבחו למי שאמר והיה העולם. וכששבו, אמר אליהו לרבי יהושע הגרסי: "לך אמור לחכמים שילמדו לתלמידהם כי אין טומאה לצדיקים". המעשה הזה שולב במדרש "אלה אזכרה" על עשרת הרוגי מלכות בקשר למות רבי עקיבא.

==מתורתו==
בתלמוד הבבלי מסופר ששאל ביתוסי אחד את רבי יהושע הגרסי מדוע כותבים תפילין על גבי עור של נבלות וטרפות. השיב לו במשל משני בני אדם שנתחייבו הריגה למלכות, אחד הרגו מלך ואחד הרגו איספקליטור (-מוציא להורג) - איזה מהן משובח? הוי אומר: זה שהרגו מלך. הקשה השואל שאם כך, מדוע שלא יהיו מותרים באכילה. ענה לו רבי יהושע: "התורה אמרה: 'לא תאכלו כל נבלה' - ואת אמרת יאכלו?!". והבייתוס קיבל את דבריו.

==שמו ומשפחתו==
משמעות הכינוי "הגרסי" אינה ברורה, אפשר שנקרא כן על שם מקומו או על שם מקצועו, שהיה טוחן גריסים.

רבי יוסי מביא הלכה בשם אחי רבי יהושע הגרסי - נימוס או אונימיס.

== הערות שוליים ==

יהושע הגרסי
קטגוריה:תלמידי רבי עקיבא
קטגוריה:אישים שחיו במאה ה-2
Never Too Far

Never Too Far (בעברית: לעולם לא רחוק מדי) הוא סינגל של הזמרת-יוצרת האמריקאית מריה קארי, מתוך פסקול הסרט "כל מה שנוצץ". השיר יצא לאור ב-23 באוקטובר 2001, כסינגל השלישי מתוך הפסקול.

השיר הגיע למקום הראשון במצעד השירים של ולוניה.

== רקע וכתיבה ==
השיר נכתב, הולחן והופק על ידי מריה קארי, ג'ימי ג'אם. כמו כן, יצא הסינגל בפורמט של תקליטור ותקליט 12 אינץ'. בין היתר, השיר הוא שיר בסגנון הרית'ם אנד בלוז, המשלב בתוכו גם את סגנון הפופ.

כמו כן, עלה השיר לרשת הזרמת המדיה ספוטיפיי, כמה שנים לאחר שיצא.

== מיקומי שיא ==

== קישורים חיצוניים ==

==הערות שוליים==

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:שירים מסרטי קולנוע
קטגוריה:בלדות משנות ה-2000
קטגוריה:בלדות פופ
קטגוריה:בלדות R&B עכשוויות
Boy (I Need You)

(בעברית: ילד (אני צריכה אותך)) הוא סינגל של הזמרת-יוצרת האמריקאית מריה קארי, מתוך אלבומה התשיעי, Charmbracelet. השיר יצא לאור ב-24 במרץ 2003, כסינגל מתוך האלבום.

השיר הגיע למקום ה-17 במצעד הסינגלים הבריטי.

== רקע וכתיבה ==
השיר נכתב על ידי מריה קארי, ג'אסט בלייז, נורמן וייטפילד וקמ'רון והופק על ידי קארי וג'אסט בלייז. כמו כן, יצא הסינגל בפורמט של תקליטור ותקליט 12 אינץ'. השיר הוא שיר בסגנון הרית'ם אנד בלוז, המשלב בתוכו גם את סגנון ההיפ-הופ.

כמו כן, עלה השיר לרשת הזרמת המדיה ספוטיפיי, כמה שנים לאחר שיצא.

== מיקומי שיא ==

== קישורים חיצוניים ==

==הערות שוליים==

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:וידאו קליפים שבוימו על ידי ג'וזף קאהן
פרד סקולארי

פרד ג'וזף סקולארי (באנגלית: Fred Joseph Scolari; 1 במרץ 1922 – 17 באוקטובר 2002) היה כדורסלן אמריקאי, אשר שיחק בליגות ה-BAA וה-NBA בין השנים 1946–1955. על אף שהיה עיוור בעינו השמאלית וחירש באזנו הימנית, הפך לאחד הרכזים הבולטים של תקופתו, במהלכה נבחר פעמיים לחמישייה השנייה של העונה והשתתף פעמיים במשחק האולסטאר. ממוצעיו הכוללים לאורך הקריירה הם 11.3 נקודות, 2.7 ריבאונדים ו-2.6 אסיסטים למשחק.

==קריירת משחק==
סקולארי נולד וגדל בסן פרנסיסקו שבקליפורניה, ובבגרותו למד באוניברסיטת סן פרנסיסקו. בשנת 1946 הצטרף לקבוצת וושינגטון קפיטולס, אותה אימן רד אאורבך, לקראת עונת הבכורה של ליגת ה-BAA (לימים ה-NBA). ב-4 וחצי עונותיו בוושינגטון היה אחד השחקנים הבולטים של הקבוצה, לצד בוב פיריק ובונס מקיני, כשקלע 12.7 נקודות בממוצע למשחק. בשתי העונות הראשונות נבחר לחמישייה השנייה של העונה, ובעונה השלישית () העפיל עם הקפיטולס לגמר ה-NBA, בו הפסידו מול מיניאפוליס לייקרס (2–4).

במהלך עונת התפרק מועדון הקפיטולס, ובמסגרת "דראפט הפיזור" של שחקניה נלקח סקולארי על ידי סירקיוז נשיונלס. בקיץ 1951 הועבר יחד עם אלכס האנום לבולטימור בולטס, בתמורה לרד רוצ'ה. ב-39 המשחקים הראשונים של עונת שימש במקביל גם כמאמן הבולטס, אשר רשמה תחתיו מאזן שלילי 12–27.

ב-3 העונות הבאות שיחק עבור פורט ויין פיסטונס ובוסטון סלטיקס, בטרם פרש ממשחק בסיום עונת . בעת פרישתו היה השחקן בעל מספר המשחקים הרב ביותר בתולדות ה-NBA (534), וכן ניצב במקום העשירי בנקודות בקריירה (6,014).

==קישורים חיצוניים==

* 

==הערות שוליים==

קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת סן פרנסיסקו
קטגוריה:כדורסלני וושינגטון קפיטולס
קטגוריה:כדורסלני סירקיוז נשיונלס
כדורסלני בולטימור בולטס
קטגוריה:כדורסלני פורט ויין פיסטונס
קטגוריה:כדורסלני בוסטון סלטיקס
קטגוריה:משתתפי משחק האולסטאר של ה-NBA
קטגוריה:מאמני כדורסל אמריקאים
קטגוריה:אמריקאים שנולדו ב-1922
קטגוריה:אמריקאים שנפטרו ב-2002
דומיניק ואן אקהאוט

דומיניק ואן אקהאוט (בצרפתית: Dominique Van Eeckhoudt; נולדה ב-28 בדצמבר 1961) היא דוגמנית בלגית.

==ביוגרפיה==
ואן אקהאוט נולדה בבריסל, בנעוריה החלה לדגמן והשתתפה בתחרות יופי בינלאומית לנערות.

היא השתתפה בתחרות "מיס בריסל" לאחר שמנהל בית הספר שבו למדה התרשם מיופייה והיה מעוניין שתרשם לתחרות, בתחרות זו היא זכתה במקום הראשון.

בתחרות מיס בלגיה היא ייצגה את בריסל והיא הוכתרה כ"מיס בלגיה 1981".

בתחרות מיס תבל 1981 שנערכה בניו יורק נבחרה לסגנית הרביעית, בכך הייתה למיס בלגיה שהגיעה למקום הכי גבוהה בהיסטוריה של התחרות הבינלאומית.

בתחרות מיס עולם 1981 שהייתה בלונדון עלתה לשלב חמש עשרה המועמדות שעלו לחצי הגמר.

בתחרות מיס אינטרנשיונל 1981 גם שם הגיעה לחצי הגמר.

בסוף אותה שנה נבחרה למיס האומות המאוחדות.

היא שימשה כשופטת בטקסי בחירת מיס בלגיה, מיס צרפת, מיס שווייץ ומיס אירופה.

ב-1985 נישאה לבן זוגה ונולדו להם שני ילדים.

==קישורים חיצוניים==

קטגוריה:זוכות מיס בלגיה
קטגוריה:משתתפות בתחרות מיס תבל 1981
קטגוריה:משתתפות בתחרות מיס עולם
קטגוריה:משתתפות בתחרות מיס אינטרנשיונל
קטגוריה:דוגמניות בלגיות
קטגוריה:בלגיות שנולדו ב-1961
קטגוריה:בלגים שנולדו ב-1961
טקס פרסי האקדמיה הבריטית לקולנוע ה-16

טקס פרסי האקדמיה הבריטית לקולנוע ה-16 שמעניקה האקדמיה הבריטית לאמנויות הקולנוע והטלוויזיה, נערך בשנת 1963, בו הוענקו פרסים לסרטים הטובים ביותר של שנת 1962.

== זוכים ומועמדים ==
=== הסרט הטוב ביותר ===
 לורנס איש ערב 
* בילי באד
* A Kind of Loving
* לולה
* The L-Shaped Room
* עושת הנפלאות
* השליח ממנצ'וריה
* Only Two Can Play
* פדרה
* סיפור הפרברים
* Une aussi longue absence
* Tu ne tueras point
* מבעד לזכוכית האפלה
* ז'יל וג'ים
* Hadaka no shima
* The Lady with the Dog
* רב הטוראי החמקן
* אשתקד במרינבד

=== הסרט הבריטי הטוב ביותר ===
 לורנס איש ערב 
* בילי באד
* A Kind of Loving
* The L-Shaped Room
* Only Two Can Play

=== השחקן הזר הטוב ביותר ===
 ברט לנקסטר – איש הציפורים מאלקטרז 
* אנתוני קווין – לורנס איש ערב
* קירק דאגלס – בודדים הם האמיצים
* רוברט ראיין – בילי באד
* צ'ארלס לוטון – הסנאט ימליץ ויאשר
* פרנקו צ'יטי – Accattone
* ג'ורג' המילטון – זה קרה בפלורנס
* ז'אן-פול בלמונדו – Léon Morin, prêtre
* ג'ורג' וילסון – Une aussi longue absence

=== השחקן הבריטי הטוב ביותר ===
 פיטר או'טול – לורנס איש ערב 
* ריצ'רד אטנבורו – The Dock Brief
* אלן בייטס – A Kind of Loving
* ג'יימס מייסון – לוליטה
* פיטר סלרס – Only Two Can Play
* לורנס אוליבייה – Term of Trial

=== השחקנית הבריטית הטובה ביותר ===
 לסלי קארון – The L-Shaped Room 
* ג'נט מונרו – Life for Ruth
* וירג'יניה מסקל – The Wild and the Willing

=== השחקנית הזרה הטובה ביותר ===
 אן בנקרופט – עושת הנפלאות 
* ז'אן מורו – ז'יל וג'ים
* אנוק איימה – לולה
* מלינה מרקורי – פדרה
* נטלי ווד – זוהר בדשא
* ג'רלדין פייג' – ציפור הנעורים המתוקה
* הארייט אנדרסון – מבעד לזכוכית האפלה

=== התסריט הבריטי הטוב ביותר ===
 לורנס איש ערב – רוברט בולט 

==קישורים חיצוניים==

קטגוריה:טקסי פרס באפט"א
קטגוריה:1963 בממלכה המאוחדת
I'll Be Lovin' U Long Time

I'll Be Lovin' U Long Time (בעברית: אני אוהב אותך למשך זמן רב) הוא סינגל של הזמרת-יוצרת האמריקאית מריה קארי, ביחד עם , מתוך אלבומה האחד עשר, E=MC². השיר יצא לאור ב-1 ביולי 2008.

השיר הגיע למקום ה-58 במצעד הבילבורד הוט 100.

== רקע וכתיבה ==
השיר נכתב על ידי מריה קארי, דיג'יי טומפ, קריסטל ג'ונסון ו- והופק על ידי קארי ודיג'יי טומפ. כמו כן, יצא הסינגל בפורמט של תקליטור ותקליט 12 אינץ'. בין היתר, השיר הוא שיר בסגנון הרית'ם אנד בלוז, המשלב בתוכו גם את סגנון ההיפ-הופ סול והפופ.

כמו כן, עלה השיר לרשת הזרמת המדיה ספוטיפיי, כמה שנים לאחר שיצא.

== מיקומי שיא ==

== קישורים חיצוניים ==

==הערות שוליים==

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:וידאו קליפים שבוימו על ידי כריס אפלבאום
העולם של מריה קארי

העולם של מריה קארי (באנגלית: Mariah's World) היא תוכנית מציאות אמריקאית אשר שודרה בין ה-4 בדצמבר 2016, עד ל-29 בינואר 2017. במרץ 2016, הוכרז כי בדצמבר 2016, תשודר תוכנית טלוויזיה, אשר תכלול בתוכה שמונה פרקים הקשורים למריה קארי.

"אני מסרבת לקרוא לזה תוכנית ריאליטי", אמרה קארי בראיון לניו יורק טיימס. היא הוסיפה ואמרה כי מטרה נוספת של התוכנית היא שהמעריצים שלה יכירו אותה טוב יותר.

== פרקים ==
{| class="wikitable"
!פרק
!שם
!תאריך שידור
!צופים בארצות הברית
(מיליונים)
|-
! rowspan="1" |1
|"For Love of the Tour"
|4 בדצמבר 2016
|2.2
|-
! rowspan="1" |2
|"Bone of Contention"
|11 בדצמבר 2016
|0.81
|-
! rowspan="1" |3
|"Crossing Borders"
|18 בדצמבר 2016
|0.73
|-
! rowspan="1" |4
|"Mimi's Anniversary"
|1 בינואר 2017
|0.54
|-
! rowspan="1" |5
|"Catching Feelings"
|8 בינואר 2017
|0.55
|-
! rowspan="1" |6
|"The Show Must Go On"
|15 בינואר 2017
|0.61
|-
! rowspan="1" |7
|"Got Me Feeling Emotions"
|22 בינואר 2017
|0.51
|-
! rowspan="1" |8
|"We Belong Together"
|29 בינואר 2017
|0.51
|}

== ביקורת ==
"העולם של מריה קארי" זכה לביקורות מעורבות מטעם מבקרי הטלוויזיה. כמו כן, רוטן טומייטוז נתנו לו דירוג של 44%. באופן דומה, אתר האינטרנט Metacritic, העניק לו ציון של 51 מתוך 100.

== שידור והצלחה ==
ברחבי העולם, הסדרה שודרה באוסטרליה ובניו זילנד בחסות . כמו כן, תוכנית הטלוויזיה שודרה בבריטניה, אירלנד וצרפת בגרסה המקומית של E! ב-16 בדצמבר 2016. בספרד, שודרה תוכנית הטלוויזיה לראשונה ב-3 באפריל 2017, תחת השם "El Mundo de Mariah".

כמו כן, נצפה הפרק הראשון בסדרה בסדר גודל של כ-2.2 מיליון צופים בארצות הברית בלבד.

==קישורים חיצוניים==
* 

== הערות שוליים ==

קטגוריה:תוכניות ערוץ E!
קטגוריה:מריה קארי
קטגוריה:סדרות טלוויזיה המבוססות על זמרים ומוזיקאים
ניר אברהם

ניר אברהם הייתה התנחלות ומושב בחבל ימית ממערב לאוגדה. המושב נקרא על שמו של אברהם הרצפלד. עבודות הכשרת הקרקע התקיימו במחצית השנייה של 1976 וכללו פינוי של 1.5 מיליון מ"ק חול, משטח של 1,500 דונם.

המתיישבים היו גרעין מבני הנגב שקיבלו הכשרה בצוחר. המושב הוקם ב-1977 ויועד לכלול 30 משקים שלכל אחד 2 דונם חממות ועוד 3 דונם מטעי פרי.

במסגרת הסכם השלום עם מצרים, פונה המושב. בעקבות הפינוי, קיבלה כל אחת מ-41 המשפחות במושב פיצוי של כ-408,000 דולר. בפיצויים שקיבלו רכשו רבים מהתושבים משקים במושבים שונים ברחבי הנגב. 12 משפחות שלא התפנו עד אז, פונו על ידי הצבא ב-4 במרץ 1982. ב-13 באפריל 1982 דווח בדבר: "מושב ניר אברהם נמחק כליל מעל הקרקע".

==הערות שוליים==

קטגוריה:חבל ימית
קטגוריה:סיני: התנחלויות
קטגוריה:ישראל: יישובים לשעבר הקרויים על שם אישים
קטגוריה:יישובים שהוקמו ב-1977
אולד פיית'פול (קליפורניה)

אולד פיית'פול גייזר של קליפורניה בהתפרצות
מקום הגייזר כפי שנראה בין ההתפרצויות
אולד פיית'פול אוף קליפורניה (באנגלית: Old Faithful Geyser of California תרגום מילולי: "הגייזר הזקן והנאמן של קליפורניה") הוא גייזר בלב אזור היין של עמק נאפה במחוז נאפה בקליפורניה, בקרבת העיר קליסטוגה . מוכר גם כהגייזר של קליסטוגה, (Calistoga Geyser), האולד פיית'פול הקטן (Little Old Faithful) והגייזר של הר סנט הלנה (Mt. Saint Helena Geyser).

גייזר זה הוכרז זמן קצר לאחר הקמת חברת הנשיונל ג'יאוגרפיק ב-1888 כאחד משלושת הגייזרים המכונים אולד פיית'פול (זקן ונאמן) בעולם בשל התפרצויותיו הסדירות. הוא מתפרץ כל 10–45 דקות. מרווח הזמן בין ההתפרצויות תלוי במועד לאורך השנה ובכמות מי הגשמים המזינים את מאגר המים שממנו מתפרץ הגייזר. כאשר יש האטה במחזורי התפרצויותיו, ניתן לחזות שתוך מספר שבועות עלולה להתרחש רעידת אדמה ברדיוס של עד כ-800 ק"מ (500 מייל) מסביב לגייזר.

הגייזר הוא חלק ממערך גאותרמי שבו מעיינות חמים שבהם התפרסם האזור. מערך זה נוצר כתוצאה מהתפוצצות אדירה של הר געש שהיה בחלק הזה של עמק נאפה. התפוצצות זאת ארעה לפני 4.3 מיליון שנים. שרידי הר הגעש הזה ממשיכים לרחוש בעדינות מתחת לעמק נאפה, והם שיוצרים את המערך הגאותרמי. הגייזר אומנם פועל כתוצאה מתהליכים גאותרמיים טבעיים, אך הוא נוצר באופן מקרי כתוצאה מפעולה אנושית. בסוף המאה ה-19, מתיישב במקום קדח לצורך חפירת באר בחלקה שלו, והקידוח חדר לתוך כיס אדים טבעי וגרם להתפרצות שכמעט הרגה אותו. בשנת 1906 החלקה נרכשה על ידי החוואים פרן רצ'ה (Fran Rache) ואשתו גרייס (Grace), שב-1916 קדחו באר נוספת בסמוך, ועל ידי כך יצרו גייזר נוסף. במשך תקופה קצרה היו במקום שני גייזרים, אך כעבור זמן קצר הם כיסו את הגייזר השני. מספר שנים לאחר מכן הם החלו להשתמש בו כדי להזרים מים לבריכה טיפולית שהם בנו מחוץ לאזור הסלעים הגעשיים. בשנת 2009 הבאר השנייה הפסיקה לתפקד, והבריכה עומדת כיום ריקה. ב-1974 החלקה נרכשה על ידי הווארד קרים (Howard Cream) ואשתו אולגה (קולבק), שהיו חובבי גייזרים נלהבים. הבעלים החדשים המשיכו לפתח את המקום כאתר תיירות, כפי שהוא היום. הזוג התגרש ב-1987, ואולגה הייתה לבעלת המקום היחידה, עד לפטירתה ב-2008 בגיל 93.

אתר הגייזר משמש למחקרים גאולוגיים של קבוצות מהסקר הגאולוגי של ארצות הברית, מאוניברסיטת קליפורניה בברקלי וממכון קרנגי למדע. משנת 1990 עד שנת 2002 היה במקום סייסמוגרף ששימש למדידה ותיעוד של פעילות סייסמית.

בצמוד לגייזר מצויה חווה לגידול עזים פתוחה לביקורים וכן הוקם שם מוזיאון גאולוגי ובו מידע על היווצרות הגייזרים, על תולדות האזור ועוד. המקום הוא אחד המקומות המצולמים ביותר במדינת קליפורניה.

== ראו גם ==
אולד פיית'פול

== קישורים חיצוניים ==

== הערות שוליים ==

קטגוריה:גייזרים
Cliché (Hush Hush)

(בעברית: קלישאה (שקט שקט)) הוא אלבום האולפן / מהדורה מחודשת של הזמרת הרומניה, אלכסנדרה סטאן. האלבום יצא לאור ב-2 באוקטובר 2013, על ידי חברת התקליטים מען. אלבום זה, הוא הוצאה מחודשת לאלבום הבכורה של סטאן, Saxobeats.

עם יציאתו, נכנס האלבום אל המקום ה-53 במצעד האלבומים שביפן.

==רקע והוצאה==
אלבום האולפן השני של סטאן התעכב עקב בעיות פיזיות עם מנהלה לשעבר "מרסל פרודן". ביוני 2013, אושפזה אלכסנדרה בבית חולים, וההופעות שלה בוטלו. בעוד תחילה טען הצוות שלה כי הייתה מעורבת בתאונה, היא האשימה מאוחר יותר את מנהלה האישי, כי הכה אותה.

ב-18 ביוני, הגישה נגדו תלונה פלילית בטענה לסחיטה. לאחר מספר חודשים ב-10 באוקטובר, החליטה סטאן להוציא את האלבום, .

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!יפן (RIAJ)
|
|6,109
|}

== היסטוריית יציאות לאור ==
{| class="wikitable"
!מדינה
!תאריך יציאה
!חברת תקליטים
!גרסה
!מקור
|-
! colspan="6" |הוצאה דיגיטלית
|-
! rowspan="2" |יפן
|2 באוקטובר 2013
| rowspan="2" |מען
|רגילה
|
|-
| rowspan="1" |23 באוקטובר 2013
| rowspan="1" |דלוקס
|
|-
! colspan="6" |CD releases
|-
!יפן
|23 באוקטובר 2013
|ויקטור
|דלוקס
|
|}

==קישורים חיצוניים==

== הערות שוליים ==

קטגוריה:אלבומי אלכסנדרה סטאן
קטגוריה:אלבומי הוצאה מחודשת
טומי נילסון

טומי נילסון (בשוודית: Tommy Nilsson; נולד ב-11 במרץ 1960) הוא זמר שוודי. ייצג את שוודיה באירוויזיון 1989.

==ביוגרפיה==
נילסון נולד במחוז סטוקהולם, בסוף שנות השמונים הוא שר בלהקת המטאל "Horizont" והם הוציאו שני אלבומים.

במהלך הופעותיו מפיק צרפתי גילה אותו והוא חתם חוזה עם חברת מוזיקה צרפתית, ב-1981 יצא שירו "No Way No How" שהיה להיט בצרפת ומכר יותר ממיליון עותקים.

ב-1982 יצא האלבום הראשון שלו שנקרא על שמו.

מ-1985 ועד 1988 היה חבר בלהקת "Easy Action".

ב-אירוויזיון 1989 ייצג את שוודיה עם השיר "En dag" וסיים במקום רביעי.

ב-2007 שיחק את קפטן גאורג פון טראפ במחזמר צלילי המוזיקה בסטוקהולם, באותה שנה השתתף בשנית במלודיפסטיבלן.

הוא דובב בסדרות חתול בצמרת, באטמן - הסדרה המצוירת ובובספוג מכנסמרובע, הוא גם דיבב את ג'ון סמית בפוקהונטס.

==קישורים חיצוניים==

* 

קטגוריה:זמרים שוודים
קטגוריה:נציגי שוודיה באירוויזיון
קטגוריה:משתתפי אירוויזיון 1989
קטגוריה:מדבבים שוודים
קטגוריה:משתתפי מלודיפסטיבלן 1989
קטגוריה:משתתפי מלודיפסטיבלן 2006
קטגוריה:משתתפי מלודיפסטיבלן 2007
קטגוריה:משתתפי מלודיפסטיבלן 2016
קטגוריה:שוודים שנולדו ב-1960
Willpower

(בעברית: כוח רצון) הוא אלבום האולפן הרביעי של הזמר-יוצר האמריקאי will.i.am. האלבום יצא לאור ב-19 באפריל 2013, על ידי חברות התקליטים אינטרסקופ רקורדס ו-will.i.am Music Group.

ב-26 בנובמבר 2013, יצא מהדורה מחודשת לאלבום אשר מכילה סינגל חדש שנקרא "Feelin' Myself", בשיתוף מיילי סיירוס, ויז קאליפה, פרנץ' מונטנה ודיג'יי מוסטרד. במהדורה זו האלבום לא הכיל את השיר "Let's Go", בשיתוף כריס בראון.

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטריה (IFPI Austria)
|זהב
|7,500
|-
!ברזיל (Pro-Música Brasil)
|זהב
|20,000
|-
!בריטניה (BPI)
|זהב
|100,000
|-
!מקסיקו (AMPROFON)
|זהב
|30,000
|-
!ניו זילנד (RMNZ)
|פלטינה
|15,000
|-
!צרפת (SNEP)
|זהב
|50,000
|}

==קישורים חיצוניים==

== הערות שוליים ==

קטגוריה:אלבומי 2013
קטגוריה:אלבומים באנגלית
קטגוריה:אלבומי חברת אינטרסקופ רקורדס
משה שטרן (דברצן)

הרב משה שטרן (ה'תרע"ה, 1915 – ב' באב ה'תשנ"ז, 5 באוגוסט 1997) היה פוסק הלכה שורד השואה רב קהל יסודי התורה בברוקלין. מחבר שו"ת באר משה (ח' חלקים).

==ביוגרפיה==
נולד לרב אברהם שטרן שהיה דיין בנייהייזל ומחבר הספרים מליצי א"ש ועוד, ולטובה גיטל, בת הרב יוסף מאיר טיגרמן, שנספו בשואה. למד אצל אביו ואצל סבו, ולאחר מכן בישיבת פרשבורג אצל הרב עקיבא סופר.

התחתן עם מלכה, לבית שטרסר (נכדת רבה של דברצן, שלמה צבי שטראסר). הרב שטרן שימש כמו"ץ בדברצן עד לשואה. בשואה הוא שהה חודשים במחנה ברגן-בלזן. לאחר השואה שב לדברצן, שבה חיו אז כ-4,060 יהודים, וכיהן כרבה. ייסד מחדש את ישיבת פרשבורג, עם הרב יוחנן סופר מערלוי. בסביבות 1950 היגר לאמריקה, וכיהן כרב בבואנוס איירס, ארגנטינה, למשך כשנה. משם עבר לארצות הברית וייסד את קהילת "יסודי התורה" בניו יורק, שהונהגה על פי מנהגי החת"ם סופר, ובה כיהן כרב עד לפטירתו.

הרב שטרן התנגד באופן תקיף לציונות. הוא כינה את הרבנים התומכים בה "המסרחים" (פרפרזה לשמה של תנועת "המזרחי") והכריז שאסור לומר את דברי תורתם או להזכירם בספרים.

==משפחתו==
אחיו הבכור הוא הרב בצלאל שטרן, שהיה רב בווינה, במלבורן ועוד, בעל "בצל החכמה". אחיו הצעיר, הרב מרדכי שטרן, מחבר 'רב חסד' חתנו של הרב שאול בראך מקאשוי נפטר בחיי אביו בשנת ה'תרצ"ה בגיל 28.

לרב שטרן ולאשתו מלכה נולדו שני בנים ובת. בנו ניסן מרדכי, נפטר בחיי אביו בשנת ה'תש"ל. בנו הנוסף, הרב שלמה שטרן, הוא רב קהילת "דברצן" בברוקלין.

==ספריו==
* 
* 
* 
* 
* (מהדיר)
* ספר באר משה על מסכת עירובין - ליקוטים, חידושים ובאורים על מסכת עירובין, ניו יורק, תשי"ב
* באר משה על מאירי מסכת סוטה, ניו יורק, תשכ"ז
* תוספי רבינו אשר על מסכת שבועות - יוצא לאור מחדש על פי הנדפס ... מכת"י בליוורנו ... (תקי"ז) ... עם ציונים ובאורים בשם "באר משה", ניו יורק, תש"כ
* ספר באר משה - בירורי הלכות גדולות דבני ארץ ישראל היורדים לחוצה לארץ ובני חוצה לארץ העולים לארץ ישראל, הנוגעות לד"ח שו"ע ..., ניו יורק, תשכ"ג

==קישורים חיצוניים==
* [http://www.ivelt.com/forum/viewtopic.php?f=31&t=35316&sid=480e3e824ee75aa7945d4a4da27eaf9d אשכול ארוך על הרב משה שטרן] 
* [https://kevarim.com/rabbi-moshe-stern/ תמונתו, תמונת מצבתו ופרטים נוספים אודותיו] באתר "kevarim".
* 

==הערות שוליים==

קטגוריה:מחברי ספרות תורנית
קטגוריה:רבנים הונגרים
קטגוריה:בוגרי ישיבת פרשבורג
קטגוריה:תלמידי הרב עקיבא סופר
קטגוריה:ניצולי השואה
קטגוריה:אנטי-ציונים יהודים
קטגוריה:אסירים במחנה הריכוז ברגן-בלזן
קטגוריה:מחברי ספרי שו"ת אמריקאים
קטגוריה:רבנים ארגנטינאים
קטגוריה:ניו יורק: רבנים
קטגוריה:אמריקאים שנולדו ב-1915
קטגוריה:אמריקאים שנפטרו ב-1997
לגונדה 3 ליטר

לגונדה 3 ליטר (באנגלית: Lagonda 3-Litre) היא מכונית סלון מתוצרת יצרנית רכבי היוקרה הבריטית Aston Martin , שם רשמי: Aston Martin Lagonda Global Holdings plc אשר יוצרה בין השנים 1953–1958 בבריטניה.

==תצורות==

* 4 דלתות סלון, 4-5 נוסעים.
* 2 דלתות קופה (ספורט-סלון), 4 נוסעים (יוצר משנת 1956).
* 2 דלתות קבריולה, 4 נוסעים.
 
==="לגונדה 3 ליטר"===
* מנוע קדמי 6 צילינדרים מתוצרת "Lagonda" מסוג "Lagonda straight-6 engine" .
* יחס כוח למשקל - 88.72 כ"ס לטון.
* רדיוס סיבוב - 4.56 מטר.
* תאוצה בים 0-80 קמ"ש היא 8.1 שניות.
* תאוצה בין 0-97 קמ"ש היא 12.9 שניות.
* דגמי "לגונדה 3 ליטר" נבנו על ידי המהנדס "David Brown" .

== תמונות ==
<gallery mode="packed" heights="120">
קובץ:1954 Lagonda Four-Door Saloon, Coachwork by Tickford.jpg | "לגונדה 3 ליטר", 4 דלתות סלון, שנת 1954 
קובץ:Lagonda 3-Litre (1956) (36040042225).jpg | "לגונדה 3 ליטר", 4 דלתות סלון 
קובץ:1955 Lagonda 3L 2938865132.jpg | "לגונדה 3 ליטר", 4 דלתות סלון, שנת 1955 
קובץ:Lagonda 3-Litre (1956) (36040056705).jpg | "לגונדה 3 ליטר", שנת 1956 
קובץ:Lagonda 3-litre drophead coupé 8134200563.jpg | "לגונדה 3 ליטר", קבריולט 
קובץ:Lagonda 3.0 litre Tickford Drophead Coupe (1953) (23735024889).jpg | "לגונדה 3 ליטר", קבריולט, שנת 1953 
</gallery>

==ראו גם==
* לגונדה LG6
* לגונדה 16/65
* לגונדה 16/80
* לגונדה 2.6 ליטר

==קישורים חיצוניים==

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1953
קטגוריה:מכוניות בריטיות
3 ליטר
וולבי אגיל

וולבי אגיל (שם מדעי: Macropus agilis) הוא מין של יונק כיס מהסוג קנגורו שבמשפחת הקנגוריים החי בצפון אוסטרליה ובדרום-מזרח גינאה החדשה.
== מאפיינים ==
וולבי זה בעל פרווה כתומה עד אפורה ומזכיר במראהו קנגורו אדום אך קטן בהרבה. הזכרים גדולים יותר מהנקבות ומגיעים לאורך ממוצע 85 ס"מ ולמשקל 16—27 ק"ג. הנקבות מגיעות לאורך ממוצע של 7 ס"מ ולמשקל 9—15 ק"ג. לוולבי זנב גמיש וארוך יותר מגופו. האוזניים שחורות וארוכות יחסית ועל הלחיים פס שחור עבה.

הוולבים מצוים באזור צפון אוסטרליה ודרום גינאה החדשה בתחומי יערות פתוחים לחים, בילבונג, ערבות עשב, ביצות ולפעמים גם באזורים חקלאות כמו אדמות מרעה ומטעי קנה סוכר. הם ניזונים בתנוחה שפופה מעשבים לבד או בקבוצות קטנות. באזורים רגישים לטורפים הם יימצאו בחבורות גדולות היכולות לקלוט את האויב בקלות. בעונה היבשה הם ניזונים ממגוון מזונות כמו פרחים, פירות וזרעים שונים, עלים, קליפות עצים ושורשים.

הוולבי גם שותה מים אך באזורים בהם שורצים תניני ים או תניני מים מתוקים הם יעדיפו לחפור מים בשלוליות ברחבי הבילבונג או בקרבת החופים כדי להימנע מטריפה.

==תת-מינים==
* M. a. agilis - מצוי בטריטוריה הצפונית.
* M. a. jardinii - מצוי בחופי צפון ומזרח קווינסלנד.
* M. a. nigrescens - מצוי בארץ ארנהם ובקימברלי שבאוסטרליה המערבית.
* M. a. papuanus - מצוי בדרום ודרום-מזרח פפואה ניו גיני ובאיים הסמוכים.

== גלריה ==
<gallery mode=packed>
Flinkwallaby Macropus agilis Tierpark Hellabrunn-9.jpg
Flinkwallaby Macropus agilis Tierpark Hellabrunn-3.jpg
Agile Wallaby family.jpg
Macropus agilis.jpg
Macropus agilis (6031736529).jpg
</gallery>
==קישורים חיצוניים==

==הערות שוליים==

קטגוריה:טקסונים שתוארו בידי ג'ון גולד
קטגוריה:קנגוריים
קטגוריה:בעלי חיים שתוארו ב-1842
יונס גר סטרה

יונס גר סטרה (בנורווגית: Jonas Gahr Støre; נולד ב-25 באוגוסט 1960 באוסלו נורווגיה) הוא ראש ממשלת נורווגיה החל מ-14 באוקטובר 2021. בעבר כיהן כמנהיג האופוזיציה ושר החוץ של נורווגיה.

==ביוגרפיה==
יונס גר סטרה בוגר המכון למדע המדינה פריז משנת 1985. לאחר סיום הלימודים הוא לימד בבית הספר הרווארד למשפטים, ולאחר שנה חזר לנורווגיה.

בשנת 1989 התמנה ליועץ של גרו הרלם ברונדטלנד והצטרף לשורות מפלגת העבודה. לאחר מספר שנים התמנה לשגריר נורווגיה בארגון האומות המאוחדות.

בשנת 2005 התמנה יונס גר סטרה לשר החוץ, וכיהן בתפקיד זה עד שנת 2012. בשנת 2012 הועבר לתפקיד שר הבריאות, וכיהן בו עד שהוחלף על ידי בנט הויה.

יונס גר סטרה מכהן כחבר הסטורטינג משנת 2009.

בשנת 2008 הוא היה בבית מלון בקאבול בזמן בו המלון הותקף על ידי מתאבד. במהלך האירוע מספר אנשים נהרגו, אך סטרה לא נפצע.

למרות שמפלגת הלייבור קיבלה מ-1% פחות קולות, ואיבדה מנדט אחד, המרכז-שמאל זכה ברוב בבחירות לפרלמנט 2021. כמנהיג המפלגה הגדולה ביותר, היה סטרה המועדף מובהק לתפקיד ראש הממשלה. יומיים לאחר התפטרות ארנה סולברג וממשלתה ב-12 באוקטובר 2021, מונה סטורי כראש ממשלת נורווגיה על ידי המלך האראלד החמישי, והנהיג ממשלת מיעוט עם מפלגת המרכז. ב-14 באוקטובר נכנס לתפקיד.

==קישורים חיצוניים==

==הערות שוליים==

קטגוריה:ראשי ממשלת נורווגיה
קטגוריה:שגרירים באו"ם
קטגוריה:שגרירי נורווגיה
קטגוריה:שרי החוץ של נורווגיה
קטגוריה:שרי בריאות
קטגוריה:נורווגים שנולדו ב-1960
טקס פרסי האקדמיה הבריטית לקולנוע ה-15

טקס פרסי האקדמיה הבריטית לקולנוע ה-15 שמעניקה האקדמיה הבריטית לאמנויות הקולנוע והטלוויזיה, נערך בשנת 1962, בו הוענקו פרסים לסרטים הטובים ביותר של שנת 1961.

== זוכים ומועמדים ==
=== הסרט הטוב ביותר ===
 אדי פלסון 
 בלדה לחייל 
* עולמו של אפו
* The Innocents
* The Long and the Short and the Tall
* אנשי השקיעה
* קורטוב של דבש
* The Hole
* שריקה ברוח
* משפטי נירנברג
* רוקו ואחיו

=== הסרט הבריטי הטוב ביותר ===
 קורטוב של דבש 
* The Innocents
* אנשי השקיעה
* The Long and the Short and the Tall
* שריקה ברוח

=== השחקן הזר הטוב ביותר ===
 פול ניומן – אדי פלסון 
* ולדימיר איבשוב – בלדה לחייל
* אלברטו סורדי – הטוב באויבים
* מונטגומרי קליפט – משפטי נירנברג
* מקסימיליאן של – משפטי נירנברג
* סידני פואטייה – צימוק בשמש
* פיליפ לירוי – The Hole

=== השחקן הבריטי הטוב ביותר ===
 פיטר פינץ' – ג'וני מבקש אהבה 
* דירק בוגרד – קורבן

=== השחקנית הבריטית הטובה ביותר ===
 דורה בריאן – קורטוב של דבש 
* דברה קר – אנשי השקיעה
* היילי מילס – שריקה ברוח

=== השחקנית הזרה הטובה ביותר ===
 סופיה לורן – לה צ'וצ'ארה
* פייפר לורי – אדי פלסון
* קלודיה מקניל – צימוק בשמש
* אנני ז'ירארדו – רוקו ואחיו
* ג'ין סיברג – עד כלות הנשימה

=== התסריט הבריטי הטוב ביותר ===
 היום בו הוצת העולם – וולף מנקוביץ וואל גסט 
 קורטוב של דבש – טוני ריצ'רדסון ושילה דלייני 

==קישורים חיצוניים==

קטגוריה:טקסי פרס באפט"א
קטגוריה:1962 בממלכה המאוחדת
פאסו אוסקורו

פאסו אוסקורו (באיטלקית: Passoscuro, נכתב גם: Passo Oscuro) היא עיירה השייכת לקומונה פיומיצ'ינו עיר המטרופולין של רומא
"Metropolitan City of Rome Capital" במחוז לאציו באיטליה, 5 ק"מ צפונית מפרג'נה לחופי הים הטירני.

בדצמבר 2014 אוכלוסיית "פאסו אוסקורו" מנתה 4,472 תושבים.

הבתים מאופיינים בבניה נמוכה, בני 1–2 קומות, חלק לא מבוטל מהבתים הם בתי נופש.

סצנת הסיום של הסרט האיטלקי לה דולצ'ה ויטה בבימוי פדריקו פליני צולם בחופי "פסו אוסקורו".

==היסטוריה==
השם "פאסו אוסקורו", האיטלקי נגזר משביל ציד. השם מוזכר בפתק של האפיפיור בנדיקטוס השלושה עשר בשנת 1724. האזור נתרם לבית החולים hospital Pio Istituto di Santo Spirito ברומא על ידי משפחת Peretti, הבעלים של הטירה הסמוכה "Torre Pietra".

העיירה המודרנית הייתה מאוכלסת בשנות ה-20 של המאה ה-20 בעיקר על ידי דייגים, וההתפתחות נמשכה לאחר מלחמת העולם השנייה.
פותחו אתרי תיירות, עם מבקרים מרומא, כמו גם אתרי קמפינג.

פאסו אוסקורו הוא הצפוני ביותר של כל אתרי רחצה פיומיצ'ינו.

== תמונות ==
<gallery mode="packed" heights="120">
קובץ:Flug -Rom-Düsseldorf-Hamburg 2013 by-RaBoe 041.jpg | "פסו אוסקורו"
קובץ:Flug -Rom-Düsseldorf-Hamburg 2013 by-RaBoe 042.jpg | "פסו אוסקורו"
קובץ:Il nostro centro.jpg| מרכז רפואי בעיירה "פאסו אוסקורו"
</gallery>

==ראו גם==
* פרג'נה
* טורימפיטרה

==קישורים חיצוניים==

== הערות שוליים ==

קטגוריה:לאציו: ערים
קטגוריה:איטליה: ערי חוף
לגונדה 2.6 ליטר

לגונדה 2.6 ליטר (באנגלית: Lagonda 2.6-Litre) היא מכונית סלון מתוצרת יצרנית רכבי היוקרה הבריטית Aston Martin , שם רשמי: Aston Martin Lagonda Global Holdings plc אשר יוצרה בין השנים 1948–1953 בבריטניה.

==תצורות==

* 4 דלתות סלון, 4-5 נוסעים.
* 2 דלתות קבריולה, 4 נוסעים.

==="לגונדה 2.6 ליטר"===

* יוצרו 510 יחידות.
* מנוע קדמי 6 צילינדרים מתוצרת "Lagonda" מסוג "Lagonda straight-6 engine" שפותח על ידי המהנדס "W. O. Bentley" .
* יחס כוח למשקל - 72.57 כ"ס ל-טון
* רדיוס סיבוב - 4.60 מטר.
* תאוצה בים 0-80 קמ"ש היא 12.7 שניות.
* תאוצה בין 0-97 קמ"ש היא 17.6 שניות.
* דגמי "לגונדה 2.6 ליטר" נבנו על ידי המהנדס "David Brown" .
* מחיר היחידה (דגם 4 דלתות סלון) בשנת 1948 עמד על 3,420 שטרלינג (כולל מיסוי, בבריטניה).

== תמונות ==
<gallery mode="packed" heights="120">
קובץ:Lagonda 2.6 litre.jpg | "לגונדה 2.6 ליטר" 
קובץ:Lagonda 2,6 Litre.jpg | "לגונדה 2.6 ליטר" 
קובץ:Lagonda 2.6 (1950) 001.jpg | "לגונדה 2.6 ליטר" 
קובץ:Lagonda 2.6 (1950) 002.jpg | "לגונדה 2.6 ליטר" 
קובץ:Lagonda 2-6litre DHC rear.jpg| "לגונדה 2.6 ליטר" קבריולה 
קובץ: Lagonda 2.6 Litre Tickford 4 seater Sports Drophead Saloon (8669575752).jpg | "לגונדה 2.6 ליטר" קבריולה 
קובץ:Lagonda 2.6 Litre Tickford 4 seater Sports Drophead Saloon (8668471299).jpg | "לגונדה 2.6 ליטר" קבריולה 
קובץ:Lagonda 2.6 Litre Tickford 4 seater Sports Drophead Saloon (8668470031).jpg | "לגונדה 2.6 ליטר" קבריולה, שנת 1953 
</gallery>

==ראו גם==
* לגונדה LG6
* לגונדה 16/65
* לגונדה 16/80
* לגונדה 3 ליטר

==קישורים חיצוניים==

==הערות שוליים==

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1948
קטגוריה:מכוניות בריטיות
2.6 ליטר
קריסטה סיגפרידס

קריסטה סיגפרידס (בפינית: Krista Siegfrids; נולדה ב-4 בדצמבר 1985) היא זמרת פינית. ייצגה את פינלנד באירוויזיון 2013.

==ביוגרפיה==
הנשיקה השנויה במחלוקת של סיגפרידס באירוויזיון 2013.
סיגפרידס נולדה בעיירה באוסטרובוטניה למשפחה דוברת שוודית.

ב-2009 החלה את הקריירה המוזיקלית שלה כחברה בלהקת "Daisy Jack" והסינגל הראשון שלהם "Perfect Crime" יצא בסוף 2011.

ב-2009 גם החלה להופיע במחזמר בתיאטרון השוודי של הלסינקי.

ב-2011 ניגשה לתוכנית The Voice הפינית אך הודחה בחצי הגמר.

ב-2013 השתתפה ב-Uuden Musiikin Kilpailu, האירוע לבחירת נציגות פינלנד לאירוויזיון והיא נבחרה למקום הראשון.

היא ייצגה את פינלנד באירוויזיון 2013 במאלמה עם השיר "Marry Me", הופעתה על הבמה כללה נשיקה עם אחת הרקדניות וזאת במטרה לקדם את החוקיות של נישואים חד מיניים בפינלנד. באירוויזיון עלתה לגמר ובגמר הייתה במקום ה-24.

ב-2013 יצא אלבומה הראשון הנקרא "Ding Dong!"

באירוויזיון 2015 הייתה מגישת הניקוד של פינלנד.

מ-2016 היא המנחה של "Uuden Musiikin Kilpailu"

==קישורים חיצוניים==

* 

==הערות שוליים==

קטגוריה:זמרות פיניות
קטגוריה:זמרות-יוצרות פיניות
קטגוריה:זמרות פופ פיניות
קטגוריה:משתתפי אירוויזיון 2013
קטגוריה:נציגי פינלנד באירוויזיון
קטגוריה:משתתפי The Voice
קטגוריה:משתתפי מלודיפסטיבלן 2016
קטגוריה:משתתפי מלודיפסטיבלן 2017
קטגוריה:פיניות שנולדו ב-1985
וסילי איגנאטנקו

וסילי איבאנוביץ' איגנאטנקו (ברוסית: Васи́лий Ива́нович Игнате́нко; 13 במרץ 1961 – 13 במאי 1986) היה כבאי סובייטי, בין הקורבנות הראשונים באסון צ'רנוביל. מת מתסמונת קרינה חריפה.

ב-2006 קיבל את התואר "גיבור אוקראינה", התואר הגבוה ביותר במדינה.

== בתרבות ==
הסיפור של איגנאטנקו סופר לראשונה על ידי אשתו, לודמילה איגנאטנקו, בספר "קולות מצ'רנוביל" (Voices from Chernobyl), שנכתב על ידי סבטלנה אלכסייביץ'.

ב-2019 יצאה מיני-סדרה בת חמישה פרקים בשם "צ'רנוביל", המספרת על האסון שקרה ועל האירועים שהתרחשו לאחר מכן. את איגנאטנקו מגלם השחקן הבריטי אדם נגייטיס.

==קישורים חיצוניים==

* 

== הערות שוליים ==

קטגוריה:אסון צ'רנוביל: אישים
קטגוריה:כבאים
קטגוריה:סובייטים
קטגוריה:מקבלי עיטור הדגל האדום
קטגוריה:סובייטים שנולדו ב-1961
קטגוריה:סובייטים שנפטרו ב-1986
לגונדה V12

לגונדה V12 (באנגלית: Lagonda V12) היא מכונית סלון אשר יוצרה על ידי יצרנית הרכב הבריטית Lagonda בין השנים 1938–1940.

סך הכול יוצרו 189 יחידות.

==תצורות "לגונדה V12"==

* סלון - 4 דלתות.
* קבריולה - 2 דלתות.
* קופה - 2 דלתות (2+2 מושבים) (דגם: "Tourer").

== תמונות ==
<gallery mode="packed" heights="120">
קובץ:Paris - Bonhams 2014 - Lagonda V12 Drophead Coupé - 1939 - 001.jpg | "לגונדה V12" קבריולט שנת 1939
קובץ:Paris - Bonhams 2014 - Lagonda V12 Drophead Coupé - 1939 - 005.jpg | "לגונדה V12" קבריולט שנת 1939 - מבט לתא הנהג ולוח מחוונים
קובץ:Paris - Bonhams 2014 - Lagonda V12 Drophead Coupé - 1939 - 003.jpg | "לגונדה V12" קבריולט שנת 1939
קובץ:1940 Lagonda V12 DHC.jpg | "לגונדה V12" קבריולט שנת 1940
</gallery>

==ראו גם==
* לגונדה 16/65
* לגונדה 16/80
* לגונדה 2.6 ליטר
* לגונדה 3 ליטר

==קישורים חיצוניים==

* 

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1938
קטגוריה:מכוניות בריטיות
V12
גוסטבו קואיאר

גוסטבו לאונרדו קואיאר גאייגו (בספרדית: Gustavo Leonardo Cuéllar Gallego) הוא כדורגלן קולומביאני המשחק בתפקיד הקשר האחורי בקבוצת אל-הילאל.

==קריירת מועדונים==
===דפורטיבו קאלי===
קואיאר החל את הקריירה שלו במחלקת הנוער של דפורטיבו קאלי ובשנת 2009 הועלה לקבוצה הבוגרת וערך את הבכורה. את שערו הראשון בבוגרים כבש בטורניר האפרטורה של 2013 במשחק מול אונסה קלדס. קואיאר כבש בדקה ה-85 ונתן לקבוצתו ניצחון 1–2 במחזור הראשון. למרות מספר הצעות שקיבל, כולל ממקסיקו ומאיטליה, העדיף קואיאר להישאר בדפורטיבו קאלי. תחת המאמן לאונל אלברס שהגיע, תפס קואיאר את מקומו בהרכב הראשון והיה מהמצטיינים בקבוצה שסיימה כסגנית ב-2013.

===ג'וניור ברנקייה===
באמצע שנת 2014 עבר בהשאלה לאתלטיקו ג'וניור, אך ההתאקלמות שלו בקבוצה לא הייתה טובה. בדומה לחבריו לקבוצה, קואיאר לא הצליח על רמת משחק גבוהה וג'וניור נכשלה בכל הטורנירים ששיחקה. עם הגעתו של המאמן אלכסיס מנדוסה בשנת 2015, הפך קואיאר לאחד השחקנים החשובים בקבוצה והיה לשחקן הרכב קבוע. בזכות היכולת הטובה שגילה, מאמן הנבחרת, חוסה נסטור פקרמן, החליט לזמנו לקרת משחק הידידות מול ובנוסף החלו שמועות על מעבר צפוי שלו אל מחוץ למדינה.

===פלמנגו===
ב-20 בינואר 2016 עבר לקבוצת פלמנגו הברזילאית וערך את הבכורה ב-17 בפברואר מול אתלטיקו מיניירו. את שער הבכורה כבש ב-28 ביוני 2017 במשחק גביע מול סנטוס בניצחון 0–2. הפך לשחקן הרכב ואחד הבולטים בקבוצה שהגיעה ב-2017 לגמר הקופה סודאמריקנה.

==נבחרת לאומית==
קואיאר עבר את כל נבחרות הנוער של קולומביה, החל מהנבחרת עד גיל 15, עד גיל 17 ועד גיל 20. השתתף ב-2009 במונדיאליטו עד גיל 17, כבש שני שערים ועזר לנבחרת לסיים במקום הרביעי.
לנבחרת הבוגרת הוא זומן לראשונה על ידי המאמן, חוסה נסטור פקרמן, ב-28 באוגוסט 2015 כהכנה למשחק מוקדמות מונדיאל 2018 מול . הבכורה הרשמית נערכה ב-29 במרץ 2016 גם כן באותה מסגרת, כאשר גברה 1–3 על בברנקייה. קואיאר נכנס בדקה ה-84 במקומו של סבסטיאן פרס. ב-14 במאי 2018 היה חלק מ-35 השחקנים שזומנו לקראת המונדיאל, אבל בסופו של דבר נופה לקראת בחירת הסגל הסופי. ב-30 במאי 2019 נכלל על ידי המאמן קרלוס קיירוש בסגל הסופי לקופה אמריקה 2019.

==תארים והישגים==
פלמנגו
* אליפות הקריוקה (2017), (2019)
* גביע גואנברה (2018)
* גביע ריו דה ז'ניירו (2019)

דפורטיבו קאלי
* קופה קולומביה (2010)
* סופרליגה (2014)

ג'וניור ברנקייה
* קופה קולומביה (2015)

==קישורים חיצוניים==

קטגוריה:כדורגלנים קולומביאנים
קטגוריה:קשרי כדורגל קולומביאנים
קטגוריה:כדורגלני דפורטיבו קאלי
קטגוריה:כדורגלני ג'וניור ברנקייה
קטגוריה:כדורגלני פלמנגו
קטגוריה:כדורגלני נבחרת קולומביה
קטגוריה:כדורגלני אל-הילאל
קטגוריה:ספורטאים זרים בברזיל
קטגוריה:ספורטאים זרים בערב הסעודית
קטגוריה:קולומביאנים שנולדו ב-1992
ג'וליאנה טסורו

ד"ר ג'וליאנה טסורו (<span lang="en" dir="ltr">Giuliana Tesoro</span>, 1 ביוני 1921 – 29 בספטמבר 2002) הייתה כימאית ממוצא יהודי איטלקי, אשר רשמה במהלך חייה יותר מ-125 פטנטים. היא היגרה לארצות הברית בשנת 1939 בזמן שלטונו של בניטו מוסוליני. רוב הפטנטים שלה שימשו את תעשיית הטקסטיל האמריקאית, אחד המפורסמים מביניהם הוא הסיב העמיד לאש.

== ביוגרפיה ==
ג'וליאנה קוואגלירי (<span lang="en" dir="ltr">Cavaglieri</span>) נולדה ב-1921 בוונציה למשפחה יהודית. אביה, ג'ינו מארוני קוואגלירי, מת כשהיא הייתה בת 12 בלבד. לאחר סיום לימודיה, טסורו לא הורשתה ללמוד באקדמיה האיטלקית בגלל חוקי הגזע שהועברו במדינה. ב-1939 טסורו היגרה לארצות הברית כדי לרכוש חינוך אקדמי באוניברסיטת ייל. ב-1943 היא נישאה לוויקטור טסורו ואימצה את שמו. לזוג נולדו שני ילדים. היא יצאה לגמלאות בשנת 1996. טסורו נפטרה בגיל 81 בעיירה דובס פארי בניו יורק.

== אקדמיה ==
בשנת 1943, בהיותה בת עשרים ואחת בלבד, טסורו קיבלה דוקטורט בכימיה אורגנית. ב-1972 היא קיבלה עבודה כפרופסור אורחת ב-<span lang="en" dir="ltr">MIT</span>, ולאחר ארבע שנות הוראה היא החליטה לעבוד בפקולטה כמרצה מן החוץ. בנוסף, היא עסקה במחקר באוניברסיטה עד 1982. לאחר מכן היא התמנתה לפרופסור במכון הפוליטכני של אוניברסיטת ניו יורק, שם היא עבדה עד 1996.

== תעשייה ==
לאחר שקיבלה את הדוקטורט שלה טסורו עבדה בחברת קלקו כימיקלים (Calco Chemical Company). ב-1944 היא קיבלה תפקיד כחוקרת כימית באוניקס אוילז אנד כימיקלז (<span lang="en" dir="ltr">Onyx Oil and Chemical Company</span>). היא קודמה להיות ראשת המחלקה לסינתזה אורגנית ב-1946, עוזרת הנהלת מחקר ב-1955, ומנהלת שותפה ב-1957. לאחר מכן היא התמנתה לעוזרת הנהלת מחלקת מחקר אורגני בג'יי. פי. סטיבנס (<span lang="en" dir="ltr">J.P. Stevens and Co.</span>). מאוחר יותר היא עבדה במכון לחקר טקסטיל במשך שנתיים. היא הייתה כימאית בכירה ומנהלת מחקר כימי בתעשיות ברלינגטון (<span lang="en" dir="ltr">Burlington Industries</span>).

בתקופת עבודתה בתעשייה, טסורו רשמה מעל 125 פטנטים המסייעים לתעשיית הטקסטיל, ביניהם סיבים חסינים לאש, דרכים למניעת הצטברות חשמל סטטי ועוד. היא התמקדה במציאת רעיונות אשר ישפרו את תעשיית הטקסטיל וייעלו את דרכי היצור השונות.

== פרסים ==
* 1963 - פרס אולני של האגודה האמריקאית לכימאי טקסטיל וצובעים
* 1978 - פרס ההישג של אגודת המהנדסות.

== קישורים חיצוניים ==

== הערות שוליים ==

קטגוריה:כימאיות אמריקאיות
קטגוריה:כימאים אמריקאים
קטגוריה:בעלות תואר דוקטור מאוניברסיטת ייל
קטגוריה:בעלי תואר דוקטור מאוניברסיטת ייל
קטגוריה:כימאים יהודים
קטגוריה:כימאים איטלקים
קטגוריה:נשים זוכות פרסים: מדע וטכנולוגיה
קטגוריה:ממציאות אמריקאיות
קטגוריה:ממציאים אמריקאים
קטגוריה:כימאים אורגניים
קטגוריה:אמריקאיות שנולדו ב-1921
קטגוריה:אמריקאים שנולדו ב-1921
קטגוריה:אמריקאיות שנפטרו ב-2002
קטגוריה:אמריקאים שנפטרו ב-2002
אליס גולסן

אליס (משמאל) ושתי אחיותיה.
אליס גולסן (גולדשטיין) היא פיזיקאית יהודייה מומרת, שפעלה בגרמניה בתקופה שבין שתי מלחמות העולם. מחקריה תרמו לפיתוח מכניקת הקוונטים המודרנית.

==ביוגרפיה==
אליס גולסן נולדה בשנת 1889 בעיר ויסבאדן שבגרמניה, בשם אליס גולדשטיין. משפחתה הייתה משפחה יהודית חילונית. היא הצטיינה תמיד בלימודיה, והתעניינה במיוחד במתמטיקה. בשנת 1909 החלה ללמוד רפואה באוניברסיטת ברלין. היא סבלה בלימודי האנטומיה, ולאחר זמן מה היא פרשה מאוניברסיטת ברלין על מנת ללמוד מתמטיקה ומדעים מדויקים, בהם התעניינה מאז ומתמיד, באוניברסיטת היידלברג. ב-1915 היא סיימה את לימודיה בהיידלברג, והשלימה גם תעודת הוראה. היא עבדה כחלק מצוות ההוראה באוניברסיטה עד סוף מלחמת העולם הראשונה. במהלך השנים הללו היא נטבלה כפרוטסטנטית ושנתה את שמה לאליס גולסן. ייתכן מאוד שהשינוי נעשה על מנת להימנע מאפליה על רקע מוצאה היהודי.

ב-1920 עברה לאוניברסיטת פרנקפורט, שם עשתה דוקטורט בפיזיקה בהנחיית פרופסור ריצ'רד וואכסמות' ופרופסור וולטר גרלך . עבודת הדוקטורט שלה, שעסקה במדידת לחץ-אור, דרשה דיוק רב. אליס ערכה את המדידות בלילות, על מנת להימנע מהפרעות שנגרמו בשעות היום ממעבר הרכבות. במהלך היום היא לימדה. סביב 1920 שברה אליס את קרסולה. השבר לא החלים סופית מעולם ואליס נשארה צולעת כל חייה.

לאחר שהשלימה את עבודת הדוקטורט שלה גולסן המשיכה לגור בפרנקפורט, וככל הנראה המשיכה לעבוד במחקר ובהוראה, אם כי לא נמצאו מסמכים המוכיחים זאת. בתקופה בה גרה גולסן בפרנקפורט היא התגוררה בדירה עם ארבע שותפות. הן חיו בשיתוף כלכלי, ולאחר שאחת משותפותיה ירשה סכום כסף גדול הן עברו לנוי איזנברג , פרוור של פרנקפורט, וקנו מכונית. אליס למדה נהיגה והפכה לנהגת הקבוצה. באותם ימים היה נדיר שכמה נשים יגורו יחד, ונדיר לא פחות שאשה תנהג במכונית.

בשנת 1937 אליס גולסן ניהלה רומן עם רודולף בינגל , שהיה אז המורה הפרטי של אחיה הצעיר ובכיר בחברת סימנס. ב-1938, עם התחזקות השלטון הנאצי והאנטישמיות בגרמניה, פוטרה אליס מעבודתה והחליטה לברוח מגרמניה. היא הגיעה לאנגליה שם עבדה למחייתה כעוזרת אצל משפחה מקנט. בינגל הבטיח שיבוא אחריה לאחר שיתגרש מאשתו, אך הוא מעולם לא עשה זאת. כאשר היא הבינה שבינגל לא עומד להגיע היא התאבדה בטביעה בנהר התמזה.

==מחקר בפיזיקה==
מחקרה החשוב ביותר היה עבודתה בתחום מדידת לחץ האור. המחקר היווה את עבודת הדוקטורט של אליס, ופורסם גם כמאמר בכתב העת Annalen der Physik. זו הייתה המדידה המדויקת הראשונה של לחץ האור, שקיומו הוכח בשנת 1900 על ידי פיוטר לבדב. הניסוי היה מהראשונים בתחום, ועזר לפתח את מכניקת הקוונטים המודרנית. ידוע שערכה מחקרים נוספים, בעיקר בתחום האופטיקה, אך הם לא נמצאו. ייתכן גם שחלקים מעבודותיו של פרופסור וולטר גרלך באותן שנים הם למעשה עבודתה של גולסן, אך אין לכך הוכחות.

==ראו גם==
*אפקט מטילדה

== הערות שוליים ==

קטגוריה:בוגרות אוניברסיטת היידלברג
קטגוריה:בוגרי אוניברסיטת היידלברג
קטגוריה:פיזיקאים יהודים גרמנים
קטגוריה:יהודים מומרים גרמנים
קטגוריה:מתאבדים: מדענים
קטגוריה:מתנצרות
קטגוריה:פיזיקאיות גרמניות
קטגוריה:ילידות 1889
קטגוריה:מתאבדות גרמניות
עודד שוב

עודד שוב (נולד בשנת 1969) הוא מוזיקאי, גיטריסט קלאסי ישראלי.

==ביוגרפיה==
עודד שוב נולד וגדל במושב גני עם אחיו הם: עמוס שוב (1967-2015), יעל שוב, ומורן שוב. הוא סיים תואר ראשון בהצטיינות בבית הספר למוזיקה ֫ בוכמן-מהטה שבאוניברסיטת תל אביב (1998), ולמד לתואר שני מ-2004 בקונסרבטוריון למוזיקה בסן פרנסיסקו . תלמידם של יהודה שרייר, יוסי ירושלמי, ומאסטרו וולפגנג לנדלה באקדמיה למוסיקה שבקאסל בגרמניה.

==קריירה מוזיקלית==
שוב מופיע בקונצרטים, ברסיטלים ובמופעים כסולן ובמסגרת הרכבים שונים. הוא ניגן כסולן עם התזמורת הקאמרית הישראלית בביצוע ה"פנטזיה לבן אצולה" של רודריגו בניצוחו של ירון גוטפריד בפסטיבל הגיטרה בתל אביב, ובביצוע "קונסיירטו דה ארנחואס" של רודריגו במסגרת פסטיבל אילת למוזיקה קאמרית. ניגן עם התזמורת הפילהרמונית הישראלית; התזמורת הסימפונית ירושלים; האופרה הישראלית החדשה; מקהלת קולגיום תל אביב עם המנצח ישי שטקלר; האנסמבל הקולי החדש עם יובל בן עוזר; רביעיית כרמל, ועוד.

שוב הוא חבר קבוע בהרכב לביצוע מוזיקה חדישה "מודאליוס" עם הזמרת אתי בן-זקן והמלחין איתן שטיינברג.
הוא הופיע עם המוזיקאים רבים, ביניהם החלילנים מיכאל מלצר, שריג סלע וענבר סולומון; הצ'לנים עירא גבעול, דנה וקסמן ואורית מסר; הכנר עופר פלק, הוויולנית רונה שוב תוויאור, נגן הקונטרבס טל פדר, נגן כלי ההקשה אמנון יואל, ונגנית הקלרינט אורית אורבך. שוב משתף פעולה גם עם גיטריסטים אחרים. הוא ניגן בדואו גיטרות עם יורם זרביב, הופיע עם הגיטריסט חנן פיינשטיין בשידור חי בתוכנית "צעירים במרכז" בקול המוסיקה, ובדואו עם הגיטריסט יהודה שרייר בתוכנית הטלוויזיה "שיחה בעשר אצבעות" של אריה ורדי. עוד הוא ניגן עם רביעיית "דינמיקה" ונגן המנדולינה שמואל אלבז והזמרות ברכה קול ואורית שילוח.
שוב מרבה להופיע עם זמרות, ביניהן שרון רוסטורף-זמיר, ברכה קול, יסמין נבות, סיון רותם, והדס פארן.
בין המלחינים שאיתם עבד נכללים אהרון חרל"פ, דלית רייך, יואב קלי, ויוסף ברדנשווילי. חלקם אף הקדישו לו יצירות.

===עיבודים===
שוב הוסיף לרפרטואר הגיטרה עיבודים רבים ליצירותיהם של מלחינים קלאסיים כמו שוברט, מנדלסון, דבוז'ק, רוול, פורה, ביזה, סן-סנס, באך, פרסל, הנדל, דה פאייה, לורקה, סרסטה וברטוק. לצד אלה הוא עיבד גם יצירות של מלחינים מתחומים אחרים כמו ז'אק ברל, מרסדס סוסה, קרלוס גרדל, אנדרו לויד וובר וגם רומנסות רוסיות, שירי לדינו, מוזיקה ישראלית ועוד.

==פרסים ומענקים==
שוב זכה במקום השני בתחרות הבינלאומית לגיטרה בוולוס – יוון (1996), ובמקום הראשון בתחרות הגיטרה הראשונה לזכרה של אריאן אלדור-ירושלמי באקדמיה למוסיקה בירושלים (1999).

זוכה מלגות קרן שרת במשך 12 שנים ברציפות.

==דיסקים==
* 2011 - Solo Guitar - יצירות נבחרות של מלחינים מספרד ודרום אמריקה.
* 2011 - I Love My Love - עם הזמרת אתי בן זקן.
* שלושה דיסקים עם הרכב "מודאליוס".

== קישורים חיצוניים ==
* 

קטגוריה:מוזיקאים ישראלים
קטגוריה:גיטריסטים ישראלים
קטגוריה:בוגרי בית הספר למוזיקה ע"ש בוכמן-מהטה, אוניברסיטת תל אביב
קטגוריה:גני עם: אישים
קטגוריה:משפחת שוב
קטגוריה:ישראלים שנולדו ב-1969
אמיל גאלה (רופא עיניים)

אמיל גאלא (במקור גליק, בהונגרית: Galla Emil; אוסייק, 22 בנובמבר 1909 – בודפשט, 28 ביוני 1959)<ref></ref><ref name=":0"></ref> <ref></ref> היה דוקטור לרפואה יהודי-הונגרי, רופא עיניים, קולונל רופא בצבא ההונגרי. גאלה היה ממניחי היסודות של רפואת העיניים בצבא ההונגרי בכלל ובחיל האוויר ההונגרי בפרט.

==קורות חיים==
אמיל גליק נולד במשפחה יהודית, בנם של לאיוש גליק ושל אילונה פְלֶש. הוא השלים את לימודיו האקדמיים באוניברסיטת ארז'בט בעיר פץ', שם קיבל את התואר דוקטור לרפואה ב-1933 (בתקופה זו בממלכת הונגריה היה קשה ליהודים להתקבל לאוניברסיטאות, במיוחד לרפואה ובמיוחד בבודפשט הבירה, בגלל החוק המפלה שחוקק נגד היהודים ב-1920, הנומרוס קלאוזוס). לאחר מכן עבד שלוש שנים עם הפרופסור היהודי אמיל גרוס ומשנת 1936 עבד במחלקת רפואת עיניים של בית החולים ברחוב סאבולץ', בית החולים היהודי של הקהילה היהודית של פשט שנקרא היום המרכז הרפואי הלאומי.

ב-1944 גורש למחנות ריכוז גרמנים בגלל מוצאו היהודי. הוא שרד, חזר הביתה ב-1945 והצטרף למפלגת הקומוניסטים של הונגריה (KMP). בשנים 1945–1947 היה פעיל באיגוד המקצועי הרפואי והבריאותי. בין 1947 ל - 1949 הוא היה רופא ומרצה במרפאת עיניים מס' 1 של אוניברסיטת בבודפשט. הוא הוזמן לארגן את השירות הרפואי בחיל האוויר ההונגרי. משנת 1949 עבד בשירות הרפואה האווירית של משרד ההגנה ההונגרי. מ-1951 עד 1957 גאלא היה גם מפקד בית החולים של חיל האוויר ההונגרי בדרך דיאלי (Gyáli út). הוא היה גם רופא העיניים הראשי של צבא העם ההונגרי בדרגת קולונל. עסק בעיקר באופטיקה של העיניים, וכן ביצע עבודה מדעית יסודית בתחום רפואת התעופה הקשורה לעיניים. נפטר בגיל 49.

אשתו הייתה קלרה מולנאר, ילידת בודפשט ב-25 במאי 1913, בתם של ג'ז'ה מולנאר ושל יולאן ברוק, לה נישא ב-10 בינואר 1939 בבודפשט. בעת נישואיו אביו כבר לא היה בחיים.<ref></ref>

== עבודותיו העיקריות ==
* רפואת תעופה (עם מחברים משותפים, בודפשט, 1956)
* אסטרונאוטיקה (עם מחברים משותפים, בודפשט, 1957)

== פרסים והכרות ==
* פרס הרופא הדגול (1956)

== לקריאה נוספת ==
* [https://adtplus.arcanum.hu/hu/view/OrvosiHetilap_1959_08/?pg=111&layout=s אמיל גאלה] (16 באוגוסט 1959) שבועון רפואי, כרך 100, גיליון 33, עמ' 1202.
* אישטוואן גרוס: [https://adtplus.arcanum.hu/hu/view/Szemeszet_1959/?pg=156&layout=s אמיל גאלה] (1 בספטמבר 1959) רפואת עיניים, כרך 96, גיליון 3, עמ' 145.
* Magyar életrajzi lexikon כרך א' ([https://mek.oszk.hu/00300/00355/html/ABC04834/04959.htm לקסיקון ביוגרפי הונגרי]. עורכת ראשית אגנש קניירש).
* Magyar orvoséletrajzi lexikon. (לקסיקון ביוגרפי הונגרי רפואי) 

== קישורים חיצוניים ==
* [https://www.arcanum.com/hu/online-kiadvanyok/Lexikonok-magyar-eletrajzi-lexikon-7428D/g-gy-757D7/galla-emil-75854/ אמיל גאלא] באתר Arcanum
* [https://www.vatera.hu/dr-galla-emil-szerk-repuloorvostan-3247794710.html ספרו רפואת תעופה] (Dr. Galla Emil (szerk.): Repülőorvostan)
== הערות שוליים ==

קטגוריה:רופאים יהודים הונגרים
קטגוריה:רופאי עיניים יהודים הונגרים
קטגוריה:בוגרי אוניברסיטת פץ'
קטגוריה:אסירים במחנות ריכוז
קטגוריה:רופאים צבאיים יהודים
קטגוריה:יהודים בצבא ההונגרי
קטגוריה:ניצולי השואה: הונגריה
קטגוריה:הונגרים שנולדו ב-1909
קטגוריה:הונגרים שנפטרו ב-1959